Minu tänane teema on: "Minu andestus - minu vabadus".
Paljud usklikud ei tea, kuidas elada vabana,
kuna nad on liialt harjunud halva enesetunde ja süüdistustega.
Roomlastele 8:1 peitub üks Piibli armastatumaid peatükke.
"Nii ei ole nüüd enam mingit hukkamõistu neile,
kes on Kristuses Jeesuses.
Sest elu Vaimu seadus Kristuses Jeesuses
on vabastanud su patu ja surma seadusest.
Sest seda, milleks Seadus oli võimetu,
kuna see oli jõuetu inimloomuse tõttu,
on teinud Jumal, kes mõistis patu inimeses surma,
läkitades oma Poja patuse loomuse sarnasuses
ja patu pärast."
Mille on Jumal hukka mõistnud?
Ta ei mõistnud hukka patuseid, vaid nende patu.
Ehk veelgi enam - Ta mõistis hukka hukkamõistu.
Hukkamõist on ehe asi.
Süütundel on kaks külge.
Esimene on Püha Vaimu poolt toodav patutunnetus.
See on üks võimas asi, kuna viib meeleparanduse ja muutusteni,
tuues kaasa võimsaid asju.
Teine külg on aga hukkamõist, mis ei vii mitte kusagie.
Laiendatud piiblitõlge nimetab seda Roomlastele 8:1 mustaks pilveks.
Te teate seda musta pilve väga hästi.
Mõni teist elab selle all praegugi.
Te olete teinud pattu ja pannud puusse
ning nüüd teil pole aimugi, kuidas edasi minna.
Olete jäänud hukkamõistu alla kinni.
See on just see, millest täna rääkida tahan,
sest teie andestuses peitub te vabadus.
Vabadus hukkamõistust ja süütundest.
Heebrealastele 12:1 julgustab meid loobuma kogu koormavast patust.
Patust, mis tundub olevat meist tugevam ja on üsnagi painav.
Kui väga ka ei üritaks seda võita, tuleb see ikka tagasi.
Taolise hukkamõistu tagajärjed on aga nii tõsised,
et nendega peab tegelema.
Neil ei tohiks olla mingitki kohta uskliku elus.
See tunne röövib kõik.
See tuleb otse hingevaenlase käest ja matab meid süütunde alla.
See materdab meid ühel valel moel.
Paljudel nii siin saalis, kui kodudes arvutite-telerite taga
võib olla tunne, et nad pole väärt teenima Jumalat.
Taoline süütunne muudab ebakindlaks.
Teil on tunne, et te pole piisavalt head,
kuna te kukute pidevalt läbi.
Hukkamõist hägustab ka teie vaatevälja.
Kui enne olite oma tuleviku osas lootusrikkad,
siis nüüd paistab see üsna tumedates toonides.
Teie nõrkused tunduvad röövivat teie tuleviku väljavaated.
Hukkamõist tuleb kaasa ka teie mälestustesse
ja must pilv laskub te üle niipea,
kui hakkate meenutama oma minevikku.
Jeesuse puhul on see hea asi see, et Ta aitab meil unustada.
Ta viib su patud sinust nii kaugele, kui ida on läänest,
kuid tänu oma süütundele me tegelikult ei mõista seda,
tuues ikka oma patud taas päevavalgele.
Me hoiame neist kinni
ja igakord, kui tagasi vaatame, lajatavad need meile taas.
Tean, et osad teist teavad täpselt, millest ma räägin.
Hukkamõist tekitab meis vahel võimatuse tunde,
kuna kogu olukord tundub olevat meist palju suurem ja tugevam.
Igaüks meist on ühel või teisel moel seisnud silmitsi hukkamõistuga.
Ja isegi, kui oled sellest tänaseks vaba,
tead ikkagi, mis tunne see on.
Osad teist kogevad seda just praegu.
Te karistate ja piitsutate end sellepärast,
kuna ei suuda kunagi vastata oma ootustele.
Usun, et võite tänasest lõpetada enese karistamise,
kui mõistate, et Jeesus on teile andeks andnud.
See vabastab teid hukkamõistust ja hukkamõistvatest valesid.
Esimene samm vabaduse suunas on mõistmine,
et hukkamõist valetab teile.
See külvab teid pidevalt üle igasuguste valedega nagu:
"Olen see, kes ma olen ja ma ei muutugi kunagi."
See pole tõsi. Sa ei ole võrdeline oma patuga.
Ära lase oma patul defineerida end.
Paulus räägib Roomlastele 7:20 oma võitlusest hukkamõistuga,
või õigemini oma lihaliku loomusega.
Käsu tõttu võidutseb patt alati selles lahingus.
Ta räägib oma seesmisest võitlusest.
Roomlastele 7:20
"Kui ma aga teen seda, mida ma ei taha,
siis ei tee seda enam mina, vaid patt, mis elab minus."
Pane tähele, et sa ei ole sinu patt.
Kui mõistad, et sa pole võrdeline oma patuga,
oled ka võimeline vabanema patust.
Kui aga määratled end oma patu kaudu
ega usu, et oled võimeline muutuma,
siis see jääbki valitsema su elu
ja sul pole ka lahendust hukkamõistule.
Seetõttu ei tohigi sa panna tähele hingevaenlase valesid.
Ta on valetaja.
Hukkamõist muudab teovõimetuks.
Ajal, mil teised ülistavad Jumalat,
tunned sina end silmakirjatsejana ja tühjana.
Sul on tunne, et sa pole piisavalt hea ülistamaks Jumalat.
Kuid just sellistel hetkedel peaksid seda kõige enam tegema,
tõstes oma pilgu oma ebaõnnestumiste pealt
ja oma käed nii kõrgele kui vähegi võimalik.
Just siis on parim aeg ülistada Jeesust, kunigate Kuningat
ja vaadata Tema väärtuslikkuse peale oma väärtusetuse asemel.
Ülistus keskendub Jeesuse väärtusele
meie väärtusetuse asemel.
Seetõttu ära kunagi arva, et sa pole piisavalt hea ülistama.
Teine Kuradi vale on see, et Vana Testament on meie jaoks.
Vana Testament on imeline, kui vaadata seda läbi risti prisma -
läbi Jeesuse ülestõusmise ja tehtud töö.
Jah, kogu Piibel on Jumala Sõna,
kuid siinkohal ei saa unustada Jeesuse väge.
Sageli, kui võitleme oma ebaõnnestumistega,
mõtleme kohe Jumala kohtumõistmisele
ja mitte Jeesuse armule.
Mulle nii tohutult meeldib see,
mida Jeesus ütles abielu rikkunud naisele.
"Kas keegi ei ole sind surma mõistnud?”
Tema ütles: Ei keegi, Issand!”
Jeesus ütles: Ega minagi mõista sind surma.
Mine, ja nüüdsest peale ära enam tee pattu!”
Mõistad sa, et ainus viis, kuidas pääseda patust,
on pääseda hukkamõistust.
Jeesus ei mõistnud seda naist hukka, et ta võiks jätta oma patud.
Kui toidad oma hukkamõistu, võtab see su üle võimust
ja sa lõpetad omadega mülkas.
Sa teed ikka ja jälle samu vigu
ning hukkamõist tundub olevat sinust tugevam.
Seetõttu tuleb murda selle vägi.
Hukkamõist valetab sulle, et Jumal on kusagil kaugel.
Piibel aga õpetab hoopis vastupidist.
Jumal on tõotanud, et Ta ei jäta meid iial,
vaid on alati koos meiega.
Või puudutab see vaid neid, kes pole iialgi ebaõnnestunud?
See, et Jumal vaikib, ei tähenda veel, et Ta oleks kaugel.
Neid kahte asja on oluline mitte sassi ajada.
Jumal on öelnud Heebrealaste 13:5 Ma ei hülga sind ega jäta sind maha!”
Patt paneb sind tundma Jumalast eraldatu ja kaugena
ning hukkamõist muudkui kinnitab ja kordab seda mõtet,
et kõik mõistavad sind hukka.
Ma ei usu, et siinsed inimesed sind hukka mõistaksid.
Ja kui keegi peakski sõrmega kellegi poole näitama,
näitavad kolm sõrme ta enda suunas tagasi.
Kui mõistad end ise hukka, on tunne, et teised teevad seda sama.
Kuid vähemalt siin tahavad inimesed sind innustada ja julgustada.
Heebrea kirja 10 ptk's räägitakse usklike kooskäimisest.
Need on julgustuse seisukohalt vägagi olulised.
Heebrealastele 10:24 "Ja mõtelgem üksteisele,
kuidas üksteist virgutada armastusele ja headele tegudele."
Me oleme siin, et julgustada üksteist armastama ja tegema häid tegusid.
Püha Vaim annab sulle küll su patust märku,
kuid keegi siin ei mõista sind hukka.
Ärgem võtkem kuulda hukkamõistu valesid,
kuna see vaid nõrgestab meid.
Järgmine vale on selline: "Olen ainuke, kes sellega võitleb."
Ei ole.
Me võime küll võidelda erinevate asjadega
ja minu raskused ei pruugi olla sinu raskused,
aga fakt on see, et igal ühel on omad võitlused.
Me lihtsalt ei saa lasta neil määratleda iseennast
ja oma tulevikku.
Me võime vabaneda neist, kuna andestus vabastab meid.
Veel üks vale: "See mäng on nüüd läbi!
Olen kõik lõplikult tuksi keeranud."
Ma tean inimesi, kellel on tunne,
et nad on oma elu lõplikult tuksi keeranud.
See on muutnud nad teovõimetuks.
Ebaõnnestumine on võtnud võimust nende üle.
Nad ei pääse enam välja oma mülkast.
See on, milleni hukkamõistust lähtuvad valed viivad -
Need ei lase sul saada osas sellest, mis Jumalal on varuks su jaoks.
Seetõttu ongi Roomlastele 8:1 üks võimsamaid piiblisalme Piiblis,
mida tasub mõista.
"Nii ei ole nüüd enam mingit hukkamõistu neile,
kes on Kristuses Jeesuses."
See tõotus eraldab sind su patust ja annab võimaluse liikuda edasi,
elades andeksandmise väes ja kogedes selle imelist vabadust,
mis kõik on kättesaadav vaid Jeesuse Kristuse kaudu. Aamen.
"Kõik on lõplikult metsas!"
Ära alahinda meeleparanduse väge.
Korintlased valmistasid algselt Paulusele meelehärmi.
Kuid 2 Korintlastele 7:11 kirjeldatakse nende meeleparanduse tegusid.
Nad kurvastasid oma patu pärast Jumalale meelepärasel moel.
Paulus kirjeldab selles salmis, mida meeleparandus korda saatis.
Seal mainitakse innukust ja kõikvõimalikku puhtust selles vallas.
Kui sind vaevab süütunde, ei ole ka su elu puhas.
Vabanemine patust toob kaasa puhtuse,
mille Jeesus on sinu jaoks määranud.
Apostlite tegudes 3:19 räägitakse usule tulekust ja meeleparandusest.
"Parandage siis meelt ja pöörduge, et teie patud kustutataks,
nii et Issandalt tuleksid kosumisajad."
Võib-olla sa pole enam pikka aega kogenud Issanda ligiolu.
Ütle lahti valest süütundest,
palu Jumalalt oma patud andeks ja paranda neist meelt.
Meeleparandus pole mingi halb asi. Vastupidi - see on ilus asi.
See tähendab minna risti alla ja anda oma patud üle Jeesusele.
See tähendab tunnistada, et oled ilma Jumala aust
ja täiesti sõltuv Temast.
Piiblis on öeldud, et kui palud andeks, siis ka saad andeks.
Lisaks sellele saad veel kogeda imelisi kosutusaegu Issanda ligiolus,
ühes vabaduse ja puhtuse tundega.
Lastes aga hukkamõistul valitseda enda üle, ei koge sa seda.
Sa ei ole võrdeline oma patuga.
Jeesus viib su patud sama kaugele, kui ida on läänest.
Miks sa neist siis endiselt kinni hoiad?
Kui tahad hukkamõistust pääseda,
pead mõistma lahingut, mis käib armu ja hukkamõistu vahel.
Sest hukkamõist on parem sõber Vana Testamendi käsuseaduse,
kui armuga.
Laiendatud piiblitõlge ütleb Roomlastele 8:3 järgmist:
"Käsu kood, mis oli alati nõrgestatud mõranenud inimloomuse poolt,
poleks iialgi olnud võimeline tegema seda, mida Jeesus tegi.
Käsuseadus on vaid kui plaaster patu peal,
mis ei ravi seda süviti."
See on see kurb tõsiasi.
Kui üritad võita pattu omaenese tahtejõuga,
on patt sinust alati tugevam.
Kui üritad pidada käske omaenese õigsuses,
paned patule vaid plaastri peale.
Ainuüksi Jeesus saab tervendada süviti
ja selles peitub ka vägi.
Ärgem siis katkem oma patte plaastriga,
vaid uskugem, et kui elame andestusest lähtuvas vabaduses,
võime ka seesmiselt paraneda patu tagajärgedest
ja minna Jeesuse armus ning väes eluga edasi.
"Kes on sind hukka mõistnud?" - "Mitte keegi, Issand."
"No ega siis minagi tee seda. Mine ja ära tee enam pattu."
Hukkamõist on ennast täitev ennustus.
See aheldab sind millegi külge, millest Jeesus on sind vabastanud.
Seetõttu pead murdma selle väe.
Sest lõppeks ei ole sel võimu su üle.
Paulus kirjeldab seda võitlust Roomlastele 7:22-25.
Loen selle laiendatud piiblitõlkest.
"Tunnen siirast rõõmu Jumala käskudest,
kuid on üsnagi selge,
et mitte kõik minus ei jaga seda rõõmu.
Osake minust seisab sellele ka vastu,
ja ajal, mil seda kõige vähem ootan, võtab see mu üle võimust.
Kõik, mida olen proovinud, on olnud asjata.
Olen jõudnud omadega ummikusse.
Kas tõesti ei saa keegi aidata mind selles?
Tänu Jumalale, kelle vastus on, et Jeesus Kristus saab ja aitabki.
Ta tegutses ja seadis asjad korda selles vastuolulises elus,
kus tahan teenida Jumalat kogu oma südamest ja hingest,
kuid patu mõju mu elus
paneb mind ikka tegema midagi muud."
Paulus mõistab seda võitlust omaenda kogemuse põhjal,
kuid ta jätkab: "Kuid neile, kes on Kristuses Jeesuses,
ei ole mingit hukkamõistu."
Kas sa elad patu, hukkamõistu või Jeesuse Kristuse mõju all?
Kes on Kristuses Jeesuses, need elavad Vaimu ja mitte liha järgi.
See on parim osa kogu sellest loost.
Hukkamõist hoiab sind tagasi ja seob sind,
kuniks mõistad, et sinu ainus lootus on Jeesuses Kristuses.
Kas pole imeline?
Paulus ütleb keset oma võitlusi: "Mina vaene, vilets inimene!"
Mina vaene, vilets inimene,
kuid Jumala arm nii suur ja imeline - see päästab kõige viletsamagi.
Kui püüad murda asjadest läbi omaenda õigsusega,
rüütad sa vaid oma armetuse viisakasse ülikonda.
Hästi välja nägev armetus on vaid enese õigsus -
see ei muuda midagi.
See ei aita sind elada oma elu puhtana,
nautides kosutusaegu oma Issanda ligiolus.
Alles siis, kui mõistad, et Jeesuses pole mingit hukkamõistu
ja et Ta on pööranud kõik peapeale, saad kogeda seda.
See osa meeldib mulle kohe eriti väga.
Vana Testamendi seadused olid väga detailsed,
rääkides kohtumõistmisest ja õigeks mõistmisest.
Nende kohta käivad kreekakeelsed sõnad
on juriidilise tähendusega.
Kohtumõistmist puudutav sõna on väga täpne ja hoolikalt valitud,
kuna see loob pretsetendi -
kui oled süüdi, mõistetakse su üle ka kohut.
Kui aga oled õige, tunnistatakse sind süütuks.
Neil sõnadel on oma kindel tähendus ja need kuuluvad õigussüsteemi,
kuid Jeesus pööras selle kõik pahupidi.
5 Moosese 25:1-2
"Kui meeste vahel on riid ja nad astuvad kohtu ette
ja neile mõistetakse kohut, õige õigeks ja süüdlane süüdi,
ja kui süüdlane on peksu väärt,
siis käskigu kohtumõistja teda maha heita
ja enese juuresolekul teda peksta, lugedes vastavalt tema süüle."
Kohtumõistja otsus määras ära inimese patu suuruse.
5 Moosese raamatu kohaselt oli maksimum piitsahoopide arv 39.
40 hoopi tähendas juba surma.
Jeesus võttis vastu nii piitsahoobid kui surma.
Nii et kui sa just ei taha elada hukkamõistu all,
pead sa astuma suure Kohtuniku ette.
Loetud salmidest näeme, et kohtunik ise valvas selle üle,
et süüdi olev isik heitis pikali ja sai oma ettenähtud hulga hoope.
Ja kuigi kõik oli selgelt kirjas, lõi Jeesus kogu selle pildi sassi;
õiguse mõistmise, millega ei olnud nalja.
See on su ainuke lootus pääseda kohtumõistmisest
ja hukkamõistust.
Johannese 3:17
"Jumal ei ole ju läkitanud oma Poega maailma,
et ta kohut mõistaks maailma üle, vaid et maailm tema läbi päästetaks."
Tänu Jumalale, et Ta saatis Päästja ja mitte kohtumõistja!
Ta mõistis hukka nii patu kui hukkamõistmise,
tuues vabadust kõigile patustele.
Seetõttu võid sa ka lahkuda siit vabana.
Ja lõpetuseks veel neljas asi: süüdistajal pole meelevalda su üle.
Roomlaste 8 ptk algab sellega,
et nüüd ei ole enam mingit hukkamõistu
neile, kes on Jeesuses Kristuses.
Selle peatüki lõpus esitatakse aga 5 küsimust.
Tahan esitada need teilegi.
Alates Roomlastele 8:31, on igas salmis üks küsimus.
Esimene neist on selline:
"Kui Jumal on meie poolt, kes võib olla meie vastu?"
Laiendatud piiblitõlge ütleb:
"Kui Jumal on meie poolt, kuidas saaksimegi kaotada?"
Jumal on sinu poolt.
Kas Jumal on sinu vastu, kui tunned, et oled kõik untsu keeranud
ja sipled süütundes?
Kui keegi seda väidab, siis ära usu teda,
sest Jumal on sinu poolt ja armastab sind.
Aamen.
Teine küsimus: "Tema, kes oma Poegagi ei säästnud,
kuidas ta ei peaks siis koos Pojaga meile kõike muud kinkima?"
Miks Ta ei peaks meile heldesti andma?
Laiendatud tõlge:
"Kui Jumal pani kõhklemata meie eest kõik kaalule,
astudes meie olukorda
ja asetades end kõige halvemasse seisu,
saates oma Poja,
siis kas on veel midagi, mida Ta ei teeks meie heaks?"
Hukkamõist ei mõista vabaduse mõistet.
Ta ei tunne end hästi selles.
Kas on üldse veel midagi, mida Ta ei teeks meie heaks,
kui Ta juba andis oma elu meie eest?
Kas Ta tõesti ei teeks enam midagi?
Usun, et kui oledki tulnud siia süükoormate all, lahkud siit vabana.
Usun, et inimesed kogevad täna kosutusaegu Issanda ligiolus,
nii nagu sedagi, et nad on puhtad nagu Piibel seda nii kaunisti ütleb.
Kolmas küsimus salmist 33: "Kes võib süüdistada Jumala valituid?"
Siinkohal vastus piibli laiendatud tõlkest:
"Kes julgeks võtta ühendust Jumalaga seeläbi,
et mustab ühtegi Tema valituist?"
Kes küll julgeks seda teha?
Kui hukkamõist tahab sinuga maid jagada,
jagab ta maid Jumala valituga.
Neljas küsimus: "Kes võib meid hukka mõista?"
Kes julgeks isegi sõrmega näidata?
Viies küsimus:
"Kes võib meid lahutada Kristuse armastusest?"
"Kas sa arvad, et keegi tahaks lüüa kiilu
meie ja Jumala armastuse vahele?"
Viis küsimust, mis kõik algavad sõnaga "kes".
Siinkohal aga vastus salmist 38:
"Sest ma olen veendunud, et ei surm ega elu,
ei inglid ega peainglid, ei praegused ega tulevased,
ei väed, ei kõrgus, ei sügavus ega mis tahes muu loodu
suuda meid lahutada Jumala armastusest,
mis on Kristuses Jeesuses, meie Issandas."
Siin räägitakse erinevatest asjadest ja minevikust ning tulevikust,
kuid küsimused on alati esitatud kes-vormis.
Kes võib lahutada sind Jumala armastusest?
Võib-olla enese vihkamine
või tunne sellest, et oled läbikukkunud või liiga halb.
Või mõni muu asi, mis sind Jumalast lahutab.
Kuid pane tähele seda sama lõiku Piibli laiendatud tõlkes:
"Usud sa tõesti, et keegi lööks kiilu meie ja Jumala armastuse vahele?
Selleks pole vähimatki võimalust.
Mitte ühedki probleemid, rasked ajad, vihkamine, nälg ega koduta olek;
mitte ükski tagakius, ähvardamine ega mustamine
ega Piiblis nimetatud kõige hullemadki patud...
Mitte miski ei saa sind lahutada Jumala armastusest."
Järgnevalt aga kogu loo tuum.
Variserid, kes tundsid seadust,
tõid Johannese 8 ptk's Jeesuse juurde abielurikkumiselt tabatud naise.
Jeesus ütles neile:
Kes teie seast ei ole pattu teinud, visaku teda esimesena kiviga!”
Ja seda kuuldes lahkusid nad üksteise järel, vanematest alates,
jäid üksnes tema ja keskel seisev naine."
Kui tahad pääseda hukkamõistust,
lase oma süüdistajatel ükshaaval minna,
kuniks jääte vaid sina ja Jeesus.
Ainuke viis, kuidas mitte elada hukkamõistu all,
on olla ja püsida Jeesuses.
Isa, täname Sind, et me pole võrdelised oma patuga,
vaid Sa viid need meist kaugele ära.
Nii et kui vabaneme hukkamõistust, vabaneme ka oma pattudest.
See süüdistav must pilv, mis hoiab inimesi oma mõju all,
saab murtud me Issanda Jeesuse armu ja väe kaudu.
Aitäh, Isa, et juhid meid meeleparandusele,
mille kaudu võime kogeda Sinu ligiolust lähtuvat värskendust.
Püha Vaim, tee oma töö inimeste sees.
Lase neil siit minna vabade Jumala lastena,
kes elavad Kristuse õigsusest - päästetute, puhaste ja ehedatena.
Aitäh Sulle, Isa, et meil on täis õigus ülistada Sind,
viibida Sinu kojas
ja haarata kinni sinu plaanidest, mis sul on meie jaoks.
Aitäh, et võime uskuda, et teed kõike, mida oma Sõnas lubad.
Issand, las Su Sõna minna täide inimeste eludes, Jeesuse nimel.
Imeline arm, kui armas selle kõla
Mis päästis minusuguse õnnetu
Olin kord kadunud, kuid nüüd olen leitud taas
Olin kord pime, kuid nüüd taas näen
Imeline arm, kui armas selle kõla
Mis päästis minusuguse õnnetu
Aitäh, et olid meiega.
See tähendab minu ja Bobbie jaoks väga palju,
et nii paljud inimesed eripaigust toetavad meie kogudust.
Võta meiega E-maili teel ühendust, kui saame sulle kuidagi abiks olla.
Tahame igal võimalikul moel aidata sul täita Jumala kutset elus.
Ole õnnistatud ja kena uue nädala jätku!
Ja tea, et parim on ales ootel!
Uhiuus album Hillsongi ülistuselt. Tellitav Hillsongi kodulehe kaudu.
Usun, et sellest raamatust on palju abi, sest see on nii aus.
See mees on elav tunnistus Jumala tööst tema elus.
Minu eesmärk on pakkuda inimestele lootust.
Usun, et kui teeme õigeid valikuid, siis see avab meile uksi
ning aitab meid elu suurte seikluste keskel.
Raamat on saadaval ka E-raamatuna või helikandjal.
Tõlge: Anne-Ly Raukas